Μαρουθάς

Ο Μαρουθάς (;-420) ήταν Σύρος χριστιανός επίσκοπος στη Μαρτυρόπολη.

Βιογραφικά στοιχεία
Ο Μαρουθάς ήταν συριακής καταγωγής και είχε γεννηθεί στην Άμιδα, το σημερινό Ντιάρμπακιρ της Τουρκίας.Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.252 Ήταν γιος του διοικητή (prefectus) της Σοφηνής,Χωρίς συντάκτη, «Μαρουθάς», Θρησκευτική και Ηθική Εγκυκλοπαίδεια, τομ.8 (1966),στ.777 επαρχίας της Ρωμαϊκής Αυτοκρατορίας. Έλαβε επιμελημένη παιδεία και διακρίθηκε ως ιατρός και διπλωμάτης. Θεράπευσε την κόρη του Σασανίδη βασιλιά της Περσίας Ισδεγέρδη Α' (399–420) και κέρδισε έτσι την εμπιστοσύνη του. Μεσολάβησε στη σύναψη ειρήνης μεταξύ Ρωμαίων (Βυζαντινών) και Περσών. Στη συνέχεια αναδείχθηκε επίσκοπος Maiperqat και Καθολικός το 411, με έδρα τη Σελεύκεια – Κτησιφώντα. Συνέβαλε στην οργάνωση της Εκκλησίας και έπεισε τον Πέρση ηγεμόνα να του παραχωρήσει τα λείψανα των μαρτυρησάντων (344–346 ή 376–377) επί Σαπώρ Β' και μετέφερε αυτά στη Maiperqat, η οποία μετονομάστηκε σε Μαρτυρόπολη.
Η μνήμη του τιμάται στις 16 Φεβρουαρίου.

Συγγραφικό έργο
Συνέταξε Πραγματείαν περί αιρέσεων, Εξήγησιν λέξεων-ονομάτων (κανονικών και λειτουργικών όρων) και Ομιλίαν εις την καινήν Κυριακήν. Τα έργα Επιστολή προς Καθολικόν Ισαάκ, Διήγησις περί του Κωνσταντίνου και Ελένης, Κανόνες 21 της Συνόδου (412) Κτησιφώντος, Εξήγησις εις το Σύμβολον Κωνσταντινουπόλως, Ομιλίαι αμφισβητείται αν του ανήκουν.Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.253

Παραπομπές

Πηγές
Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ252-253
Χωρίς συντάκτη, «Μαρουθάς», Θρησκευτική και Ηθική Εγκυκλοπαίδεια, τομ.8 (1966),στ.777

Κατηγορία:Επίσκοποι του 4ου αιώνα
Κατηγορία:Επίσκοποι του 5ου αιώνα
Κατηγορία:Βυζαντινοί λόγιοι